b'\n_START_ARTICLE_\nShortselling\n_START_PARAGRAPH_\nShortselling, short selling eller shorting (at shorte) er en betegnelse for en praksis p\xc3\xa5 aktiemarkedet, hvor det er muligt at profitere p\xc3\xa5 faldende kurser._NEWLINE_Shortselling g\xc3\xa5r kort sagt ud p\xc3\xa5, at investor f\xc3\xb8rst l\xc3\xa5ner et antal aktier (eller andre v\xc3\xa6rdipapirer) for et l\xc3\xa5negebyr. Dette g\xc3\xb8res typisk fra en st\xc3\xb8rre akt\xc3\xb8r, der har en bred mere eller mindre fast aktieportef\xc3\xb8lje \xe2\x80\x93 f.eks. en bank. S\xc3\xa5 s\xc3\xa6lger man aktierne og s\xc3\xa6tter pengene til side. Derefter venter man p\xc3\xa5, at kursen falder, hvorefter man k\xc3\xb8ber aktierne tilbage, og afleverer dem der, hvor man har l\xc3\xa5nt dem. Gevinsten er forskellen mellem, hvad man solgte de l\xc3\xa5nte aktier for, og hvad man m\xc3\xa5tte betale for at k\xc3\xb8be dem tilbage (fratrukket l\xc3\xa5negebyret). P\xc3\xa5 den m\xc3\xa5de har man konverteret kursfald til profit, fordi tabet p\xc3\xa5 kursfaldet blev undg\xc3\xa5et._NEWLINE_Omvendt kan man ogs\xc3\xa5 tabe p\xc3\xa5 at short-s\xc3\xa6lge, hvis de v\xc3\xa6rdipapirer, man har l\xc3\xa5nt, mod forventning stiger i pris, efter de er blevet solgt. Nu er man tvunget til at k\xc3\xb8be disse tilbage til en h\xc3\xb8jere pris for at aflevere dem igen, og da taber short-s\xc3\xa6lgeren b\xc3\xa5de l\xc3\xa5negebyret og kursforskellen.\n_START_SECTION_\nKritik\n_START_PARAGRAPH_\nUanset \xc3\xb8konomiske overvejelser betragter mange mennesker et kort salg for at v\xc3\xa6re moralsk forkert, da det er en spekulativ aktivitet, der for\xc3\xa5rsager tab for andre mennesker eller virksomheder.'